canonical-greekLit/data/tlg2018/tlg002/tlg2018.tlg002.perseus-grc1.xml
ἐξενεχθείσῃ κρίσει  συντίθεσθαι καὶ  διοριζόμενοι ὅτι δὴ ἄρα ὀλίγοι τινὲς τὰς γνώμας καὶ τὰς ἀποφάσεις ἑαυτῶν  ἐξήνεγκαν ἢ καὶ μὴ πρότερον ἁπάντων τῶν  ὀφειλόντων  ζητηθῆναι ἀκριβῶς ἐξετασθέντων πρὸς τὸ τὴν κρίσιν  ἐξενέγκαι πάνυ ταχέως καὶ  ὀξέως  ἔσπευσαν, ἔκ τε τούτων ἁπάντων ἐκεῖνα συμβαίνει γενέσθαι, τὸ καὶ τούτους αὐτοὺς  ἀδελφικὴν καὶ ὁμόφονα  ὀφείλοντας ἔχειν  ὁμοψυχίαν αἰσχρῶς, μᾶλλον δὲ  μυσερῶς ἀλλήλων  ἀποδιεστάναι καὶ τοῖς ἀνθρώποις τοῖς ἀλλοτρίας ἔχουσι τὰς ψυχὰς ἀπὸ τῆς ἁγιωτάτης θρῃσκείας ταύτης πρόφασιν  χλεύης διδόναι,— ὅθεν  προνοητέον μοι ἐγένετο, ὅπως τοῦτο ὅπερ ἐχρῆν μετὰ τὴν  ἐξενεχθεῖσαν ἤδη κρίσιν αὐθαιρέτῳ  συγκαταθέσει πεπαῦσθαι, κἂν νῦν ποτε δυνηθῇ πολλῶν παρόντων τέλους τυχεῖν.